
Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.61/2021 pentru prorogarea termenului prevăzut la art.III alin.(3) din Ordonanţa de urgenţă a Guvernului nr.1/2020 privind unele măsuri fiscal-bugetare şi pentru modificarea şi completarea unor acte normative, trimis Comisiei pentru buget, finanţe şi bănci şi Comisiei pentru muncă și protecție socială, pentru dezbatere pe fond, în procedură de urgenţă, cu adresa nr. PLx 353/2021 din 20 septembrie 2021.

În raport cu obiectul şi conţinutul său, proiectul de lege face parte din categoria legilor ordinare.


	PREŞEDINTE,

Bogdan-Iulian HUŢUCĂ
	 

	PREŞEDINTE,

Oana-Silvia ŢOIU




Parlamentul  României
[image: ]

	Comisia pentru buget, finanţe şi bănci 

Bucureşti, 21.10.2021 
Nr. 4c-2/841

	
	Comisia pentru muncă şi protecţie socială

Bucureşti, 21.10.2021 
Nr. 4c-9/ 674

PLx  353/2021



RAPORT COMUN
asupra proiectului de Lege privind aprobarea Ordonanţei de urgenţă a Guvernului nr.61/2021 pentru prorogarea termenului prevăzut la art.III alin.(3) din Ordonanţa de urgenţă a Guvernului nr.1/2020 privind unele măsuri fiscal-bugetare şi pentru modificarea şi completarea unor acte normative


În conformitate cu prevederile art.95 și 117 alin.(3) din Regulamentul Camerei Deputaţilor, republicat, Comisia pentru buget, finanțe și bănci şi Comisia pentru muncă şi protecţie socială au fost sesizate pentru dezbatere pe fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.61/2021 pentru prorogarea termenului prevăzut la art.III alin.(3) din Ordonanţa de urgenţă a Guvernului nr.1/2020 privind unele măsuri fiscal-bugetare şi pentru modificarea şi completarea unor acte normative.

Conform prevederilor art.75 din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.
	Senatul, în calitate de primă Cameră sesizată, a adoptat proiectul de Lege în ședința din 14 septembrie 2021.

[bookmark: _GoBack]La întocmirea prezentului raport comun s-au avut în vedere avizele favorabile ale Consiliului Legislativ și Comisiei pentru drepturile omului, culte şi problemele minorităţilor naţionale.

Proiectul de lege are ca obiect de reglementare aprobarea Ordonanţei de urgenţă a Guvernului nr.61/2021 prin care se prorogă, până la data de 31 august 2022, termenul prevăzut la art.III alin.(3) din Ordonanţa de urgenţă a Guvernului nr.1/2020 referitor la încetarea detaşărilor, pentru asigurarea resurselor umane necesare realizării obiectivelor de politică externă şi protejării eficiente a intereselor cetăţenilor români la nivel internaţional.

În conformitate cu prevederile art. 62 şi 64 din Regulamentul Camerei Deputaţilor, republicat, Comisia pentru buget, finanțe și bănci şi Comisia pentru muncă și protecție socială şi-au desfăşurat lucrările în şedinţe separate.
Astfel, membrii Comisiei pentru muncă și protecție socială au dezbătut proiectul de Lege în şedinţa din 13 octombrie 2021, la dezbatere participând, în calitate de invitați, domnul Cătălin Boboc – secretar de stat în cadrul Ministerului Muncii și Protecției Sociale, doamna Daniela Grigore Gîtman – secretar de stat în cadrul Ministerului Afacerilor Externe, doamna Fabiola Stoi – șef birou în cadrul Ministerului Afacerilor Externe și doamna Alina Ardelean – consilier în cadrul Ministerului Afacerilor Externe. 
La lucrările Comisiei pentru muncă și protecție socială şi-au înregistrat prezenţa 21 de deputați, din totalul de 21 de membri ai comisiei. 
Membrii Comisiei pentru buget, finanţe şi bănci au dezbătut proiectul de Lege în şedinţa cu prezență fizică și online din 21 octombrie 2021, la dezbatere participând, în calitate de invitat, doamna Daniela Grigore Gîtman – secretar de stat în cadrul Ministerului Afacerilor Externe. 
La lucrările Comisiei pentru buget, finanţe şi bănci, deputații membri ai acesteia şi-au înregistrat prezența conform listei de prezență.	
	
		În urma examinării proiectului de Lege şi a opiniilor exprimate, deputații celor două Comisii, au hotărât cu majoritate de voturi, să propună plenului Camerei Deputaților un raport comun de adoptare a proiectului de Lege privind aprobarea Ordonanţei de urgenţă a Guvernului nr.61/2021 pentru prorogarea termenului prevăzut la art.III alin.(3) din Ordonanţa de urgenţă a Guvernului nr.1/2020 privind unele măsuri fiscal-bugetare şi pentru modificarea şi completarea unor acte normative, în forma adoptată de Senat.

În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,
Bogdan-Iulian HUŢUCĂ 


	
	 PREŞEDINTE,
Oana-Silvia ŢOIU

	SECRETAR,
Iulius Marian FIRCZAK
	
	SECRETAR,
Eugen NEAȚĂ





	Şef serviciu Giorgiana Ene
Consilier parlamentar Alexandra Nistor
	
	Șef birou Lidia Vlădescu
Consilier parlamentar Elena Anghel

